stanford-oval/wikipedia huggingface dataset:
Jääkiekon alle 18-vuotiaiden maailmanmestaruuskilpailut
Mitalistit ja kisapaikkakunnat

| Vuosi | Kultaa | Hopeaa | Pronssia | Paikka |
| --- | --- | --- | --- | --- |
| 1999 |  Suomi |  Ruotsi |  Slovakia |  Füssen/Kaufbeuren |
| 2000 |  Suomi |  Venäjä |  Ruotsi |  Kloten/Weinfelden |
| 2001 |  Venäjä |  Sveitsi |  Suomi |  Heinola/Helsinki/Lahti |
| 2002 |  Yhdysvallat |  Venäjä |  Tšekki |  Piešťany/Trnava |
| 2003 |  Kanada |  Slovakia |  Venäjä |  Jaroslavl |
| 2004 |  Venäjä |  Yhdysvallat |  Tšekki |  Minsk |
| 2005 |  Yhdysvallat |  Kanada |  Ruotsi |  České Budějovice / Plzeň |
| 2006 |  Yhdysvallat |  Suomi |  Tšekki |  Ängelholm/Halmstad |
| 2007 |  Venäjä |  Yhdysvallat |  Ruotsi |  Tampere/Rauma |
| 2008 |  Kanada |  Venäjä |  Yhdysvallat |  Kazan |
| 2009 |  Yhdysvallat |  Venäjä |  Suomi |  Fargo/Moorhead |
| 2010 |  Yhdysvallat |  Ruotsi |  Suomi |  Minsk |
| 2011 |  Yhdysvallat |  Ruotsi |  Venäjä |  Crimmitschau/Dresden |
| 2012 |  Yhdysvallat |  Ruotsi |  Kanada |  Brno/Znojmo/Břeclav |
| 2013 |  Kanada |  Yhdysvallat |  Suomi |  Sotši |
| 2014 |  Yhdysvallat |  Tšekki |  Kanada |  Lappeenranta/Imatra |
| 2015 |  Yhdysvallat |  Suomi |  Kanada |  Zug/Luzern |
| 2016 |  Suomi |  Ruotsi |  Yhdysvallat |  Grand Forks |
| 2017 |  Yhdysvallat |  Suomi |  Venäjä |  Poprad / Spišská Nová Ves |
| 2018 |  Suomi |  Yhdysvallat |  Ruotsi |  Tšeljabinsk/Magnitogorsk |
| 2019 |  Ruotsi |  Venäjä |  Yhdysvallat |  Örnsköldsvik/Uumaja |
| 2020 | Turnaus peruttiin koronaviruspandemian takia. | Turnaus peruttiin koronaviruspandemian takia. | Turnaus peruttiin koronaviruspandemian takia. |  Ann Arbor / Plymouth Township |
| 2021 |  Kanada |  Venäjä |  Ruotsi |  Frisco/Plano |
| 2022 |  Ruotsi |  Yhdysvallat |  Suomi |  Landshut/Kaufbeuren |
| 2023 |  Yhdysvallat |  Ruotsi |  Kanada |  Basel/Porrentruy |
| 2024 |  Kanada |  Yhdysvallat |  Ruotsi |  Espoo/Vantaa |
| 2025 |  |  |  |  Frisco/Allen |
| 2026 |  |  |  |   |
Mitalistit ja kisapaikkakunnat > Mitalitaulukko

| Maa | Kulta | Hopea | Pronssi | Mitalit |
| --- | --- | --- | --- | --- |
|  Yhdysvallat | 11 | 6 | 3 | 20 |
|  Kanada | 5 | 1 | 4 | 10 |
|  Suomi | 4 | 3 | 5 | 12 |
|  Venäjä | 3 | 6 | 3 | 12 |
|  Ruotsi | 2 | 6 | 6 | 14 |
|  Tšekki | 0 | 1 | 3 | 4 |
|  Slovakia | 0 | 1 | 1 | 2 |
|  Sveitsi | 0 | 1 | 0 | 1 |
Taulukko on päivitetty vuoden 2024 maailmanmestaruusturnauksen jälkeen.
Aiheesta muualla

Kuvia tai muita tiedostoja aiheesta Jääkiekon U18 MM-kisat Wikimedia Commonsissa
| n k Jääkiekon alle 18-vuotiaiden maailmanmestaruuskilpailut |
| --- | --- |
1999 2000 2001 2002 2003 2004 2005 2006 2007 2008 2009 2010 2011 2012 2013 2014 2015 2016 2017 2018 2019 2021 2022 2023 2024 2025 2026
| n k Jääkiekon alle 18-vuotiaiden maajoukkueet |
| --- | --- |
Eurooppa: Alankomaat Belgia Bulgaria Espanja Irlanti Islanti Iso-Britannia Italia Itävalta Kreikka Kroatia Latvia Liettua Luxemburg Norja Puola Ranska Romania Ruotsi Saksa Serbia Slovakia Slovenia Suomi Sveitsi Tanska Tšekki Turkki Ukraina Unkari Viro Valko-Venäjä (Suljettu ulos toistaiseksi) Venäjä (Suljettu ulos toistaiseksi)
Amerikka: Kanada Meksiko Yhdysvallat
Aasia: Arabiemiraatit Armenia Etelä-Korea Hongkong Intia Israel Japani Kazakstan Kiina Malesia Mongolia Pohjois-Korea Taiwan Thaimaa
Oseania: Australia Uusi-Seelanti
Afrikka: Etelä-Afrikka
Entiset joukkueet: Itä-Saksa Jugoslavia Neuvostoliitto Tšekkoslovakia
Kaakao

Kypsyydeltään vaihtelevia kaakaopuun hedelmiä.
Kaakao tarkoittaa fermentoiduista ja paahdetuista kaakaopuun siemenistä (kaakaopavuista) valmistettua kaakaomassaa sekä siitä erotettuja kaakaovoita ja kaakaojauhetta. Kaakaopapu ja siitä valmistetut raaka-aineet sisältävät psykoaktiivista kofeiinia, serotoniinia, teobromiinia, tryptofaania ja tryptamiinia.
Kaakaovoita ja kaakaomassaa käytetään suklaan valmistukseen ja kaakaojauheesta valmistetaan esimerkiksi kaakaojuomaa sekä suklaavanukkaita ja -kakkuja.
Kaakaopuu kasvaa luonnonvaraisena trooppisessa Amerikassa ja viljeltynä kaikkialla tropiikissa. Sana kaakao tulee espanjan kautta Mesoamerikan intiaanikielten (erityisesti mayojen kielen) sanasta kakaw. Kaakaopuiden Theobroma suvun nimi tarkoittaa ”jumalten ruokaa”.
Viisi suurinta kaakaontuottajamaata ovat Norsunluurannikko (38 %), Ghana (21 %), Indonesia (13 %), Nigeria (5 %) ja Kamerun (5 %). Viisi suurinta kaakaon kuluttajamaata ovat Yhdysvallat (33 %), Saksa (12 %), Ranska (11 %), Iso-Britannia (9 %) ja Venäjä (8 %).
Kaakaon tuotantoprosessi

Kaakaopuun kukat puhkeavat kauliflorisesti eli suoraan rungosta ja oksista. Yhtä keskimäärin kolmenkymmenen sentin pituista kaakaohedelmää kohden kehittyy noin 3 000 kukkaa. Kaakaopuun hedelmät poimitaan käsin ja halkaistaan suurilla veitsillä. Siemenet eli pavut kaavitaan talteen ja annetaan käydä eli fermentoitua auringon lämmössä muutama vuorokausi, jotta niiden maku kehittyisi aromikkaaksi. Tämän jälkeen papujen annetaan kuivua ja ne toimitetaan keräilykeskuksiin.
Välittäjät ostavat pavut, ne pakataan juuttisäkkeihin ja rahdataan satamien varastoihin. Pavut kuljetetaan bulkkina, irtotavarana, Eurooppaan ja Amerikkaan suurissa rahtilaivoissa. Loppukäsittely tapahtuu muutamassa suuressa laitoksessa, jotka ovat erikoistuneet kaakaon prosessointiin. Kuoret poistetaan ja pavut paahdetaan ja jauhetaan kuumana juoksevaksi tahnaksi, jota kutsutaan kaakaomassaksi. Paahtolämpötila ja -aika riippuu papujen käyttötarkoituksesta: paahtoajan ollessa kymmenen minuutin luokkaa ja lämpötilan 70–140 asteen tuntumassa.selvennä Pieni osa kaakaosta prosessoidaan jo alkuperämaassa samoin kuin edellä kuvattiin.
Kaakaojauhetta valmistetaan teollisesti puristamalla kaakaomassasta suurin osa rasvasta pois. Näin saatua rasvaa nimitetään kaakaovoiksi. Ennen puristamista massa käsitellään alkaloimalla, joka vaikuttaa makuun ja tehostaa puristusprosessia. Puristuksessa syntyy kaakaokakku, joka on kova kiekko. Kakku jauhetaan, jäähdytetään ja pakataan noin 20 kilogramman säkkeihin.
| Kaakaon tuotanto 2010 (tonnia)  |
| --- | --- | --- |
| 1 |  Norsunluurannikko | 1 242 300 |
| 2 |  Indonesia | 810 100 |
| 3 |  Ghana | 632 037 |
| 4 |  Nigeria | 427 800 |
| 5 |  Kamerun | 264 077 |
| 6 |  Brasilia | 233 348 |
| 7 |  Ecuador | 132 100 |
| 8 |  Togo | 101 500 |
| 9 |  Papua-Uusi-Guinea | 56 800 |
| 10 |  Dominikaaninen tasavalta | 53 000 |
|  | Muut yhteensä | 277 728 |
|  | Koko maailma | 4 230 790 |
Kaakaon tuotantoprosessi > Tuotannon vastuullisuus ja lapsityövoima

Kaakaon maailmanmarkkinahinta on heilahdellut voimakkaasti sen jälkeen, kun hintasäännöstelystä luovuttiin 1980-luvulla. Yhden suklaapatukan tuottamiseen tarvittavan kaakaomäärän tuottajahinta on nykyisin noin 3 senttiä. Alhaisen tuottajahinnan vuoksi viljelijöillä ei ole aina varaa palkata työvoimaa, joten he käyttävät omia lapsiaan tai ulkomailta kaapattuja lapsiorjia.
Kansainvälisen työjärjestön ILO:n vuonna 2001 tekemän tutkimuksen mukaan kaakaopelloilla työskentelee satojatuhansia lapsia, joista osa elää orjuudessa. Kaakaon tuottajamaat ja suklaateollisuus sopivat vuonna 2001, että lapsityövoiman käyttö lopetetaan vuoteen 2005 mennessä. Tästä huolimatta suurin osa suurimman suklaantuottajamaan Norsunluurannikon kaakaosta tuotetaan edelleen lapsityövoimalla. Vuonna 2010 tanskalainen dokumentti The Dark Side of Chocolate kertoi, että alle 15-vuotiaiden lasten myyminen Malista Norsunluurannikon kaakaotiloille eli lapsikauppa on yleistä ja jokapäiväistä. Kaakaoplantaaseilla tehtävä työ on fyysisesti raskasta ja terveydelle vaarallista. Lapsiorjan nykyhinta Norsunluurannikolla on alle 200 euroa.
Kaakaon tuotantoprosessi > Tuotannon vastuullisuus ja lapsityövoima > Sertifiointi

Kaakaon vastuullisuutta ei voi varmistaa luotettavasti ilman kolmannen osapuolen sertifiointia. Kaakaossa ei ole jäljitettävyyttä, ja puheet sertifiointien ulkopuolella tapahtuvasta vastuuvalvonnasta eivät vakuuta, sanoo Finnwatchin toiminnanjohtaja Sonja Vartiala.
Finnwatchin näkemyksen mukaan kaakaosertifiointien hankinnassa vitkuttelevat yritykset rikkovat OECD:n ohjeistoa monikansallisille yrityksille. Ohjeiston mukaan yritysten tulee ”osallistua lapsityövoiman käytön tehokkaaseen kitkemiseen ja ryhtyä välittömästi tehokkaisiin toimiin, jotta varmistettaisiin lapsityövoiman käytön pahimpien muotojen kieltäminen ja poistaminen pikaisesti.”
Kaakaomassan ominaisuudet

Raakakaakaomassassa on 54 % rasvaa, 14 % proteiinia, 10 % hiilihydraattia ja 14 % kuitua. Kaakaomassan rasvasta 59 prosenttia on tyydyttynyttä, 33,3 % kertatyydyttymätöntä ja 1,7 % monityydyttynyttä. Kilokaloreita siinä on 643.
Kaakaojauheen ominaisuudet

Kaakaojauhe on erittäin hyvin säilyvää ja siinä on tavallisimmin noin kymmenen prosenttia rasvaa, minkä vuoksi se sisältää paljon energiaa: noin 400 kilokaloria sataa grammaa kohti.
Kaakaolajikkeet sisältävät lisäksi vaihtelevia pitoisuuksia piristäviä alkaloideja kofeiinia, teobromiinia ja teofylliiniä.
Kaakaojauheessa on paljon kuituja, mutta sen kuiduilla ei ole suurta merkitystä ravitsemuksessa, koska kaakaojauhetta nautitaan vain vähäisiä määriä kerrallaan.
Terveysvaikutukset

Kaakao sisältää siittiöille, sikiöille ja keskushermostolle haitallista alumiinia. Kaakaon alumiinipitoisuus on niin suuri, että kahdensadan gramman suklaalevy voi sisältää jopa 30 milligrammaa alumiinia.
Kaakao sisältää myös flavonoideja, jotka laskevat  korkeasta verenpaineesta kärsivien verenpainetta. Jotkut kaakaot sisältävät poikkeuksellisen paljon flavonoideja. Vuonna 2006 julkaistussa tutkimuksessa havaittiin, että kupillinen tällaista kaakaota voimisti 2–3 tunnin ajan veren virtausta muistista ja päättelykyvystä vastaavilla aivokuoren alueilla, ja auttoi koehenkilöitä suoriutumaan paremmin heille annetuista tehtävistä. Koetta ei kyetty kuitenkaan toistamaan nuorilla naisilla.
Raakakaakao

Raakakaakaojauhe on väriltään vaaleampaa kuin teollisesti valmistettu kaakaojauhe ja siinä on enemmän hiilihydraattia, rautaa ja tyydyttynyttä rasvaa.
Raakakaakaotuotteita Suomeen tuovan Xocon mukaan kaakao sisältää 10 prosenttia antioksidantteja sekä yli 1 200 aktiivista ainesosaa, joista se nimeää magnesiumn, raudan, mangaanin, kromin, rikin ja kuparin. Xoco väittää lisäksi, että suurin osa kaakaon "luonnollisesta ravintosisällöstä" menettäisiin, jos siitä valmistetaan tavallista suklaata tai kaakaojauhetta, koska suklaan ja kaakaon ainekset kuumennetaan silloin 120–130 asteeseen.
Historiaa

Mayat viljelivät kaakaota Väli-Amerikassa jo yli 3000 vuotta sitten. Sitä käytettiin rituaaleissa nautitun kaakaojuoman raaka-aineena.
Vastoin aiempaa tietoa Kristoffer Kolumbus ei tuonut neljänneltä Amerikan-matkaltaan 1502 tuliaisena kaakaopapuja. Hänen poikansa kertoi lokikirjassaan, että Kolumbus ei ollut kelpuuttanut lastiinsa liian outoina ja pahanmakuisina pitämiään papuja. Kolumbus oli ensimmäinen eurooppalainen, joka 15. elokuuta vuonna 1502 näki kaakaopapuja, kun niitä kuljetettiin kanootissa Guanajan saaren rannikolla. Hänen poikansa Fernando oli huomannut, kuinka suuressa arvossa mayat pitivät näitä "manteleita".
Vasta Hernán Cortés ymmärsi todella kaakaon arvon. Cortés huomasi kaakaon olevan asteekkien pyhä juoma, jota he arvostivat niin paljon, että kaakaopapuja käytettiin asteekkien valtakunnassa ensisijaisena maksuvälineenä kullan sijasta. Vuonna 1521 Cortés valloitti asteekkien pääkaupungin ja lähetti laivalasteittain asteekkien aarteita Espanjaan. Kullan ohella laivoihin lastattiin kaakaopapuja ja vaniljaa.lähde?
Myös kuningas Filip II:n hovissa vuonna 1544 esitellyt Guatemalasta kotoisin olleet mayat toivat mukanaan lahjoina kaakaopapuja.
Aiheesta muualla

Kuvia tai muita tiedostoja aiheesta Kaakao Wikimedia Commonsissa
Terveyden ja hyvinvoinnin laitoksen taulukko kaakaojauheen ravintoarvoista (Arkistoitu – Internet Archive)
Kansainvälinen standardi valmisteilla kaakaon vastuullisuudesta ja jäljitettävyydestä (Arkistoitu – Internet Archive)
Keskeltä poikki leikattu kaakaohedelmä papuineen.
Kaakaopapuja kuivumassa kolumbialaisella tilalla.
Kaakaotyttö. Jean-Étienne Liotardin pastellityö noin vuodelta 1744.
Neuchâtel (kantoni)

| Neuchâtel République et Canton de Neuchâtel |
| --- | --- |

 Vaakuna
 Neuchâtel sijaitsee Länsi-Sveitsissä.
 Koordinaatit: 47°0′N, 6°47′E 
Valtio:   Sveitsi
Kuntia:  31
Hallintoalueita (district):  6
Valaliiton jäseneksi:  1815
Hallinto:  
 – hallinnollinen keskus:  Neuchâtel
 – suurin kaupunki:  La Chaux-de-Fonds
Pinta-ala:  802,17 km² (15.)
 – maa:  716,71 km²
 – sisävesi:  (Neuchâtelinjärvi, Bieljärvi) 85,46 km² 
Väkiluku (31.12.2019)  (vakinaiset asukkaat):  176 496 (16.)
 – väestötiheys:  220 as./km²
Kielet:  ranska 88 % (2017)
Uskonnot:  katolisuus 21 %  reformoitu kirkko 20 % (2017)
BKT (2015, alustava):  16 mrd. Sfr (16.)
 – asukasta kohti:  88 000 Sfr (5.)
Lyhenteet:  
 – rekisterikilven tunnus:  NE
 
Kantonin internetsivut
Neuchâtelin kantoni (virallisesti République et Canton de Neuchâtel, saks. Kanton Neuenburg) on yksi Sveitsin 26 kantonista. Se sijaitsee Länsi-Sveitsissä, Ranskan vastaisella rajalla. Kantonin pääkaupunki on Neuchâtelin kaupunki.
Maantiede

Kantoni sijaitsee Neuchâtelinjärven luoteispuolella, järven rantamailla ja Juravuoristossa.
Neuchâtelin kantoni rajoittuu luoteessa Doubsjokeen ja Ranskan Doubsin departementtiin. Pohjoisessa rajanaapurina on Juran kantoni, idässä Bernin kantoni sekä lounaassa Fribourgin ja Vaud’n kantonit.
Historiaa

Neuchâtelin kantoni on kuulunut Sveitsin valaliittoon vuodesta 1815.
Asukkaat ja hallinto

Kantonissa on noin 180 000 asukasta. 2000-luvulla väkiluku on ollut kasvussa vuoteen 2017 asti:
| Vuosi | asukasluku |
| --- | --- |
1900: 126 279
1950: 128 152
1970: 169 173
1990: 159 722
2000: 165 731
2010: 171 904
2015: 178 107
Kantoni koostuu 31 kunnasta (1.1.2018 alkaen). Kunnat muodostivat 31.12.2017 asti kuusi hallintoaluetta (ransk. district). Vuoden 2018 alusta alkaen hallintoalueita (ransk. région) on ollut neljä: Littoral, Montagnes, Val-de-Ruz ja Val-de-Travers.
Kantonin kaupungit eli yli 10 000 asukkaan kunnat ovat:
| Kunta | asukasluku  31> 12.2019 |
| --- | --- |
La Chaux-de-Fonds: 37 494
Neuchâtel: 33 493
Val-de-Ruz: 17 017
Val-de-Travers: 10 667
Le Locle: 10 101
Kantonin asukkaat ovat enimmäkseen ranskankielisiä, joita oli vuonna 2014 88 prosenttia asukkaista. Kantonin suurimmat uskontokunnat on katoliset (22,9 % vuonna 2014) ja protestantit (22,6 %).
Talous

Kantonin työpaikoista 65 prosenttia oli vuonna 2017 palvelusektorilla. Teollisuudessa oli 33 prosenttia ja alkutuotannossa kaksi prosenttia työpaikoista.
Kelloja on valmistettu nykyisen Neuchâtelin kantonin alueella jo 1600-luvulla. Merkittäväksi teollisuuden alaksi kelloteollisuus nousi 1800-luvun loppupuoliskolla. Vanhoja neuchâtelilaisia kellomerkkejä ovat muun muassa Tissot ja Zenith. Teollisuus, suurimmalta osin kelloteollisuus, työllisti väestöstä yli puolet 1900-luvun alusta 1960-luvun lopulle asti.
Nähtävyydet

La Chaux-de-Fonds ja Le Locle ovat vanhoja kelloteollisuuskaupunkeja ja Unescon maailmanperintökohde.
Nähtävyydet > Liikenne

Moottoritie A5 kulkee kantonin poikki Neuchâtelinjärven länsirantaa seuraillen. Samaa reittiä kulkee SBB:n rautatie Lausannesta Neuchâtelin kautta Bieliin. Kantonista kaksi rautetietä Ranskaan: Neuchâtelista Pontarlieriin sekä Le Loclesta Besançoniin.
Neuchâtelinjärvellä on kesäisin risteilylaivaliikennettä sekä reittiliikennettä Murtenseelle Murteniin ja Bieljärvelle Bieliin.
Aiheesta muualla

Kuvia tai muita tiedostoja aiheesta Neuchâtel (kantoni) Wikimedia Commonsissa
| n k Neuchâtelin kantonin hallintoalueet ja kunnat |
| --- | --- |
Hallintoalue (ransk. région) (4 kpl, 1.1.2018–) ja kunnat (31 kpl, 1.1.2018–)
 Littoral: Boudry • Corcelles-Cormondrèche • Cornaux • Cortaillod •  Cressier • Enges • Hauterive • La Grande-Béroche •  La Tène • Le Landeron • Lignières • Milvignes • Neuchâtel • Peseux • Rochefort • Saint-Blaise
 Montagnes: Brot-Plamboz • La Brévine • La Chaux-de-Fonds • La Chaux-du-Milieu • La Sagne • Le Cerneux-Péquignot • Le Locle • Les Brenets  • Les Planchettes • Les Ponts-de-Martel
 Val-de-Ruz : Val-de-Ruz • Valangin
 Val-de-Travers: La Côte-aux-Fées • Les Verrières • Val-de-Travers
| n k Sveitsin kantonit |
| --- | --- | --- |
| Kantonit |  Aargau  Appenzell Ausserrhoden  Appenzell Innerrhoden  Basel-Landschaft  Basel-Stadt  Bern  Fribourg  Geneve  Glarus  Graubünden  Jura  Luzern  Neuchâtel  Nidwalden  Obwalden  Sankt Gallen  Schaffhausen  Schwyz  Solothurn  Thurgau  Ticino  Uri  Valais  Vaud  Zug  Zürich  |  |
Jemina Jokisalo

| Jemina Jokisalo> Henkilötiedot |
| --- | --- |
Kansalaisuus:  Suomi
Ammatti:  Käsikirjoittaja
Aiheesta muualla
IMDb 
Elonet
Jemina Jokisalo on suomalainen Kultainen Venla -palkittu käsikirjoittaja. Jokisalo on kirjoittanut kahdeksanosaisen televisiosarjan Makkari, jonka kaikki jaksot sijoittuvat makuuhuoneeseen. Sarja sai ensi - iltansa Elisa Viihde -suoratoistopalvelussa 27. elokuuta 2020 ja se valittiin C21 Drama Awards -kilpailun finaaliin marraskuussa 2021. Keväällä 2024 Jokisalon luoma ja käsikirjoittama draamakomediasarja Toinen tuleminen sai maailmanensi-iltansa Canneseries-festivaalin short form -kilpasarjassa. Sarja voitti Student Award for Best Short Form Series -palkinnon.
Jokisalo palkittiin parhaan fiktiokäsikirjoituksen Kultainen Venla -palkinnolla sarjastaan Toinen tuleminen. 
Suomen näytelmäkirjailijat- ja käsikirjoittajat ry. ja Käsikirjoittajien kilta valitsi Jokisalon vuoden käsikirjoittajaksi 2024.
Aiheesta muualla

Jemina Jokisalo Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Ritva  Elonet
Mamu

Mamu voi tarkoittaa seuraavia:
Maahanmuuttaja. Esim. mamu-opetus, maahanmuuttajien opetus. Katso myös siirtolaisuus.
Kansa ja alue Australiassa, Queenslandissa, Far North Queenslandin alueella
Alpratsolaami

| --- | --- |


Alpratsolaami
Systemaattinen (IUPAC) nimi
8-kloori-1-metyyli-6-fenyyli-4H- 1,2,4-triatsolo(4,3-a)(1,4)bentsodiatsepiini
Tunnisteet
CAS-numero: 28981-97-7
ATC-koodi: N05BA12
PubChem CID: 2118
DrugBank: APRD00280
Kemialliset tiedot
Kaava: C17H13N4Cl 
Moolimassa: 308.8
Farmakokineettiset tiedot
Hyötyosuus: 80–90 %
Metabolia: hepaattinen
Puoliintumisaika: 6–12 tuntia
Ekskreetio: renaalinen
Terapeuttiset näkökohdat
Raskauskategoria:  D(US) 
Reseptiluokitus:  Reseptilääke Schedule IV (YK) 
Antotapa: Oraalinen
Alpratsolaami on bentsodiatsepiineihin kuuluva lääkeaine. Alpratsolaamia myydään tavallisina tabletteina sekä depottabletteina. Suomessa alpratsolaamia myydään tuotenimillä Alprazolam, Alprox ja Xanor jotka ovat kaikki kolmiolääkkeitä.    Yhdysvalloissa tuotetta myydään kauppanimillä Xanax. Alpratsolaamia voidaan käyttää masennuksen, vaikean ahdistuksen ja paniikkihäiriön hoitoon.
Historia

Alpratsolaamin kehitti lääkeyhtiö Upjohn (nyt osa Pfizeriä) diatsepaamista lisäämällä siihen triatsolorenkaan. Sen patentti haettiin 29. lokakuuta 1969, myönnettiin 19. lokakuuta 1976, ja lääke vapautui patentin suojasta syyskuussa 1993. Lääke tuli Yhdysvaltain markkinoille 1981, kansainvälisille markkinoille vuonna 1983 ja suuren osaan Eurooppaan 1990-luvun taitteessa. Suomessa myyntilupa Xanorille tuli 3. joulukuuta 1986.
Alpratsolaamin käyttö

Alpratsolaamia käytetään ahdistuksen ja tuskaisuuden lievittämiseen, etenkin kun niihin liittyy masennusta. Lääkkeellä on mahdollista hoitaa sosiaalisten tilanteiden pelkoa, paniikkihäiriöitä ja unettomuutta. Alpratsolaami kohosi 1990-luvulla nopeasti myydyimmäksi rauhoittavaksi lääkkeeksi ohi vanhan ykkösen diatsepaamin.

 lähde?
Lääkettä mainostettiin apteekeissa tehokkaimmaksi nykyaikaiseksi lääkkeeksi paniikkihäiriöön ja kahvikuppineurooseihin. Yhdysvalloissa lääke oli 7. myydyin rinnakkaislääke vuonna 2006.
Pitkäaikaisessa säännöllisessä käytössä käy kuitenkin usein niin, että lääkkeen käyttö alkaakin lisätä paniikkikohtausten määrää. Tämä johtuu siitä, että potilaan elimistö tottuu toimimaan alpratsolaamin vaikutuksen alaisena. Kun aineen pitoisuus elimistössä alkaa laskea, herkkyys saada uusi paniikkikohtaus saattaa nousta suuremmalle tasolle kuin mitä se oli ennen lääkityksen aloittamista. On myös kehitetty tasaisesti vaikuttava depot-tabletti, mikä pitää alpratsolaamin tason elimistössä tasaisena ja
on todettu hyväksi pidempiaikaisessa hoidossa.
Sen huippupitoisuus veriplasmassa saavutetaan noin 1–2 tunnissa. Alpratsolaami, kuten muutkin bentsodiatsepiinit, haittaa suorituskykyä.
Alpratsolaamista on tullut myös päihdekäytön ilmiö. Nuorimmat käyttäjät voivat olla jopa alakouluikäisiä. Sitä tuodaan yleensä Itä-Euroopan maista kauppanimellä Ksalol. Kyseinen tuotemerkki on myös Suomessa kielletty. Kyseistä tuotemerkkiä valmistetaan yleensä kuitenkin kotitekoisissa laboratorioissa tuotemerkin nimissä.
Haittavaikutukset ja kritiikki

Joidenkin lääkärien mielestä riippuvuuden ja toleranssin syntyä voisi hidastaa pitämällä vähintään kahden peräkkäisen vuorokauden taukoja viikossa. Tämän metodin tehosta ei ole kuitenkaan olemassa tieteellistä näyttöä. Bentsodiatsepiinien pitkäaikaiskäytön on todettu vähentävän paniikkikohtausten määrää. Mikäli alpratsolaamin käyttö pidetään kohtuullisena, vain akuutteihin tilanteisiin otettavana kohtauslääkkeenä, riippuvuusriski ei ole sen suurempi kuin muillakaan lääkkeillä.
Lääkkeen määräämistä on rajoitettu 1980-luvun jälkeen, jolloin sitä määrättiin usein ensisijaisenakin lääkkeenä. Sitä määrätään silloin, kun muut lääketyypit eivät tunnu vaikuttavan. Lääkityksen kesto pidetään myös lyhyenä (enintään muutamia kuukausia tai vain tarvittaessa vaikeimpiin tilanteisiin) tottumisen estämiseksi, kun aiemmin lääkettä saatettiin määrätä pitkiksikin ajoiksi. Joissakin tapauksissa lääkityksen kestoa voidaan pidentää, jos hyödyt arvioidaan haittoja suuremmiksi.
Vuonna 1994 tuli Suomessa markkinoille Xanor Depot -versio (kuvassa nopeavaikutteinen 2 mg:n Xanax), depottabletti jossa vaikuttava lääkeaine liukenee tavallista, välittömästi liukenevaa tablettia hitaammin ja lääkkeen vaikutus on näin hieman tasaisempi ja hitaampi. Xanor Depotilla alpratsolaamin huippupitoisuus veriplasmassa saavutetaan 5–11 tunnissa. Tämä aika on noin kaksi kertaa pitempi kuin aika, jonka kuluttua tavallinen, välittömästi liukeneva tabletti saavuttaa huippupitoisuuden veriplasmassa. Depottabletti hillitsee jonkin verran alpratsolaamin voimakkaita nousuja ja laskuja, mutta ei silti vähennä riippuvuusriskiä, mikäli lääkettä käytetään päivittäin.
Aiheesta muualla

Kuvia tai muita tiedostoja aiheesta Alpratsolaami Wikimedia Commonsissa
Xanax 2 mg -tabletteja
Suomessa myytäviä alpratsolaamiin perustuvia lääkkeitä.
Viisikulmaisia Xanor Depot 2 mg -tabletteja.
Palle Hardrup

Palle Wischmann Hardrup (3. joulukuuta 1922 Kööpenhamina – 6. maaliskuuta 2012 Kööpenhamina) tunnetaan Tanskassa 50-luvulla sattuneesta Hypnoosimurhat-tapauksesta. Hardrup teki 29. maaliskuuta vuonna 1951 aseellisen ryöstön kööpenhaminalaiseen pankkiin ampuen pankkivirkailijan sekä pankin johtajan hengiltä. Silminnäkijät ohjasivat poliisit Hardrupin jäljille, ja tämä jäi nopeasti kiinni. Hardrup antautui ilman vastarintaa.
Hardrupia epäiltiin myös hieman aiemmin tapahtuneesta toisen pankin ryöstöstä, mutta saalista ei ikinä löydetty eikä aiempaa ryöstöä pystytty todistamaan Hardrupin tekemäksi.
Hardrupin lisäksi tapauksesta tuomittiin Tanskan korkeimman oikeuden päätöksellä toinenkin mies, Bjørn Schouw Nielsen. Korkein oikeus katsoi, että Nielsen oli hypnotisoinut Palle Hardrupin tekemään rikokset. Nielsen tuomittiin elinkautiseen vankeusrangaistukseen, kun taas Hardrup suoritti tuomionsa vankimielisairaalassa. Molemmat vapautettiin, toisistaan riippumatta, vuonna 1967.
Hypnoosimurhien tutkintaa johti Roland Olsen.